CELEX: 62021CN0684
Language: sl
Date: 2021-11-12 00:00:00
Title: Zadeva C-684/21: Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 12. novembra 2021 – Papierfabriek Doetinchem B.V./Sprick GmbH Bielefelder Papier- und Wellpappenwerk & Co.

21.2.2022   
            
            
               SL
            
            
               Uradni list Evropske unije
            
            
               C 84/27
            
         
      Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 12. novembra 2021 – Papierfabriek Doetinchem B.V./Sprick GmbH Bielefelder Papier- und Wellpappenwerk & Co.
      (Zadeva C-684/21)
      (2022/C 84/35)
      Jezik postopka: nemščina
      
         Predložitveno sodišče
      
      Oberlandesgericht Düsseldorf
      
         Stranki v postopku v glavni stvari
      
      
         Pritožnica: Papierfabriek Doetinchem B.V.
      
         Nasprotna stranka v postopku s pritožbo: Sprick GmbH Bielefelder Papier- und Wellpappenwerk & Co.
      
         Vprašanja za predhodno odločanje
      
      
                  1.
               
               
                  V skladu s sodno prakso Sodišča je treba preizkus, ali značilnosti izgleda izdelka določa izključno njegova tehnična funkcija, opraviti ob upoštevanju zadevnega modela (1), objektivnih okoliščin, iz katerih so razvidni razlogi, iz katerih so bile značilnosti izgleda zadevnega izdelka izbrane, podatkov v zvezi z njegovo uporabo ali obstoja alternativnih modelov z enakimi tehničnimi funkcijami (sodba Sodišča z dne 8. marca 2018, DOCERAM, C-395/16, EU:C:2018:172). Kakšen pomen ima glede na vidik obstoja drugih modelov to, da ima imetnik modela tudi pravice iz številnih alternativnih modelov?
               
            
                  2.
               
               
                  Ali je treba pri preizkusu, ali izgled določa izključno tehnična funkcija, upoštevati, da oblikovanje omogoča večbarvnost, če ureditev glede barv ni razvidna iz registracije?
               
            
                  3.
               
               
                  Če je odgovor na drugo vprašanje pritrdilen: ali to vpliva na obseg varstva modela?
               
            
         (1)  V smislu člena 8 Uredbe Sveta (ES) št. 6/2002 z dne 12. decembra 2001 o modelih Skupnosti (UL, posebna izdaja v slovenščini, poglavje 13, zvezek 27, str. 142).